Document ID: 31995L0005

ΟΔΗΓΙΑ 95/5/ΕΚ ΤΟΥ ΣΥΜΒΟΥΛΙΟΥ της 27ης Φεβρουαρίου 1995 για την τροποποίηση της οδηγίας 92/120/ΕΟΚ του Συμβουλίου σχετικά με τους όρους χορήγησης προσωρινών και περιορισμένων παρεκκλίσεων από τους ειδικούς κοινοτικούς υγειονομικούς κανόνες για την παραγωγή και την εμπορία ορισμένων προϊόντων ζωικής προέλευσης
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής (3),
Εκτιμώντας:
ότι με την οδηγία 92/120/ΕΟΚ (4) οι προβλεπόμενες μέγιστες ποσότητες για τα σφαγεία που τυγχάνουν παρέκκλισης αυξήθηκαν αντίστοιχα σε 20 ΜΜΖ εβδομαδιαίως και 1 000 ΜΜΖ ετησίως έως τις 28 Φεβρουαρίου 1995-
ότι υπεβλήθη στο Συμβούλιο πρόταση της Επιτροπής περί αναθεωρήσεως των κανόνων για τις μικρές εγκαταστάσεις που έτυχαν παρέκκλισης και ότι το Συμβούλιο δεν μπόρεσε να αποφασίσει επ' αυτής μέχρι την 28η Φεβρουαρίου 1995-
ότι πιθανώς, λόγω ορισμένων ιδιαιτεροτήτων, μερικές εγκαταστάσεις δεν θα μπορέσουν μέχρι την 1η Μαρτίου 1995 να τηρήσουν όλους τους ειδικούς κανόνες και πρέπει, μέχρι να αποφασίσει το Συμβούλιο, για να συνεκτιμηθούν τοπικές ιδιαιτερότητες και να αποφευχθεί το απότομο κλείσιμο εγκαταστάσεων, να εισαχθεί σύστημα προσωρινών και περιορισμένων παρεκκλίσεων,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η ημερομηνία "28 Φεβρουαρίου 1995", στο άρθρο 2 παράγραφος 2 της οδηγίας 92/120/ΕΟΚ, αντικαθίσταται από την ημερομηνία "30 Ιουνίου 1995".
Άρθρο 2
Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία πριν από την 1η Μαΐου 1995. Ενημερώνουν δε αμέσως σχετικά την Επιτροπή.
Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.
Άρθρο 3
Η παρούσα οδηγία απευθύνεται στα κράτη μέλη.
Βρυξέλλες, 27 Φεβρουαρίου 1995.

Labels: 3
17
6